
Министерство на околната среда и водите

Регионална инспекция по околната среда и водите - Монтана

доклад
за извършена комплексна проверка на площадка за  неопасни отпадъци, ИУМПС, ИУГ, НУБА, ИУЕЕО в гр. Монтана, ул.”Гоцо Митов” № 14 с оператор „Мега груп метал”ЕООД, гр. Берковица в изпълнение на Заповед № РД-031/12.03.2015 г.


Извършената комплексна проверка на 17.03.2015 г. е с цел установяване съответствието на осъществяваната от дружеството дейност на площадката с нормативните изисквания по опазване на околната среда.

„Мега груп метал” ЕООД, гр. Берковица притежава разрешително за извършване на дейности по третиране на неопасни отпадъци, ИУМПС, ИУГ, НУБА, ИУЕЕО (сортиране, балиране, разглобяване/разкомплектоване) на площадката в гр. Монтана. Изпълняват се условията поставени в разрешителното. На открита площадка се приемат и съхраняват ИУМПС. Извършва се ръчно разглобяване на същите, като се отделят ИУГ, черни и цветни метали и резервните части за повторна употреба. Операциите по отделяне и съхраняване на отделените компоненти от ИУМПС се извършват по начин, осигуряващ пригодността им за последваща повторна употреба и оползотворяване. Издават се удостоверения на приетите за разкомплектоване ИУМПС, необходимо за прекратяване регистрацията на МПС и се поддържа електронна информационна система. Отпадъците на площадката се съхраняват разделно на обозначени за целта места, съдове и складове, а частите за повторна употреба се съхраняват в закрити складове. Води се изискващата се по реда на ЗУО и подзаконовата нормативна уредба отчетност в заверените от РИОСВ- Монтана отчетни книги. За последващо третиране отпадъците се предават само на фирми, притежаващи документ по реда на чл. 35 от ЗУО въз основа на сключени договори. 
Площадката е разположена в промишлено складова зона и в тази връзка при производствената дейност нивата на шум са в граничните стойности. Излезлите от употреба гуми се съхраняват на открито – на място и по начин, които не допускат възникване на пожари. 
За рязането на отпадъците се използва кислород (метални бутилки), който се доставя от дистрибутор и периодично се сменят празните бутилки с пълни. В тази връзка дружеството е потребител на химични вещества съгласно Регламент ЕО 1907/2006- представен е информационен лист за безопасност.

При проверката не са констатиране несъответствия с нормативните изисквани по околна среда и в тази връзка не са давани предписания.

